El Campus Obert a la Ciutadania obri el termini d’inscripció dels cursos monogràfics
15 de desembre 2023

![](/media/ffqnobiy/pro-jqicrkb0_c.jpg?width=850&height=637.5)

El Campus Obert a la Ciutadania inicia el 18 de desembre la inscripció dels cursos monogràfics febrer-maig. Enguany el Campus Obert ha programat un total de 26 activitats diverses: 12 tallers, 9 xerrades, un seminari i, a més, introduix un nou programa anomenat ‘Tertúlies de profit’.

Esta proposta anirà completant-se en properes edicions de programació. A més a més, enguany també s’inclouen les propostes de l’alumnat del Campus: ‘Experiències Compartides’ amb 6 experiències compartides que l’alumnat expert del campus oferix a totes les persones que tinguen interés en realitzar  la pràctica creativa i l’aplicació de tècniques de treball concretes.

El regidor de Universitat Popular, Raúl Palmero, ha expresat respecte a esta programació: «**Volem arribar a tots i a totes, amb un programa que treballa d’una manera molt especial la salut emocional, fet que hem volgut remarcar en esta programació. Considerem que amb la pràctica d’estos tallers desitgem millorar la qualitat de vida dels nostres veïns i veïnes**».

A la web [www.sagunt.es](http://www.sagunt.es) es publicarà el llibret informatiu. Hi haurà exemplars en paper, que les persones interessades poden recollir en els diferents centres informatius de l’Ajuntament: biblioteques, Centre Cívic, Casa de Cultura etc.

La inscripció es realitzarà en línia a partir del proper 18 de desembre i es podrà fer a través del següent enllaç: [https://aytosagunto.apuntate.online/pio/](https://aytosagunto.apuntate.online/pio/).

Els llistats de les persones admeses, després del sorteig públic de places, es realitzarà el 15 de gener. La matriculació es portarà a terme del 7 al 9 de gener de 2024.

*   [](http://www.facebook.com/sharer.php?u=https://aytosagunto.es/va/actualitat/el-campus-obert-a-la-ciutadania-obri-el-termini-d-inscripcio-dels-cursos-monografics/ "Facebook")
*   [](http://twitter.com/share?url=https://aytosagunto.es/va/actualitat/el-campus-obert-a-la-ciutadania-obri-el-termini-d-inscripcio-dels-cursos-monografics/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-campus-obert-a-la-ciutadania-obri-el-termini-d-inscripcio-dels-cursos-monografics/ "Linked In")
*   [](mailto:?body=https://aytosagunto.es/va/actualitat/el-campus-obert-a-la-ciutadania-obri-el-termini-d-inscripcio-dels-cursos-monografics/)